open-index/open-wikipedia-markdown huggingface dataset:
Hands Up

**Hands Up** er en musikksjanger innen elektronisk musikk som oppstod i Tyskland mellom 2000 og 2005. Musikken bærer preg av vokaler og melodier som blir spilt i en 4/4 takt, men også med innspill av andre taktarter.

## Eksempler på Hands Up-artister
*Manian
*DJ Gollum
*Tune Up!
*Rob Mayth
*Partytrooperz
*Verano
*The Hitmen
*Pulsedriver
*Rocco vs. Bass-T
*Discotronic
*Klubbingman
*Starsplash
Clap Your Hands Say Yeah

**Clap Your Hands Say Yeah** er et band fra USA. Bandet gjorde seg bemerket med indie-rock i 2005, og utga i 2005 debutalbumet *Clap Your Hands Say Yeah* på sitt eget plateselskap. Bandet består av Alec Ounsworth, Lee Sargent, Robbie Guertin, Tyler Sargent og Sean Greenhalgh.

29. januar 2007 gav de ut sitt andre album, *Some Loud Thunder*. De har senere utgitt flere andre album.

Sommeren 2006 deltok de på Quartfestivalen i Kristiansand.

## Diskografi
* 2017 *The Tourist*
* 2014 *Only Run*
* 2013 *Little Moments* (EP)
* 2011 *Hysterical*
* 2007 *Some Loud Thunder*
* 2005 *Clap Your Hands Say Yeah*

## Referanser


## Eksterne lenker
* 
* 
*
Gerald Asamoah

**Gerald Asamoah** (født 3. oktober 1978 i Mampong i Ghana) er en ghanesisk-født tysk fotballtrener og tidligere fotballspiller som er first-team manager for FC Schalke 04. 

Asamoah emigrerte fra Ghana til Tyskland i 1990. Han spilte for Hannover 96 før han gikk til FC Schalke 04 i 1999. Han debuterte på  i 2001. Han scoret i debutkampen (mot ), og spilte bl.a. finalekampen i VM 2002.

Under VM 2006 spilte han en kamp mot .

## Referanser


## Eksterne lenker
* 
* 
* 
*
Jim Lovell

**James Arthur Lovell jr.** (1928–2025) var en amerikansk astronaut. Lovell var med på to ulike NASA-prosjekter, henholdsvis Gemini-programmet og Apollo-programmet. Han var med på den mislykkede Apollo 13-ferden. Lovell er en av tre som har reist rundt månen to ganger (de to andre er Eugene Cernan og John Young).

## Romferder
*  Gemini 7 – Romferd med varighet to uker. Møte med Gemini 6A.
*  Gemini 12 – Siste ferd i Gemini-programmet.
*  Apollo 8 – Det første romfartøyet til å gå i bane rundt Månen. 
*  Apollo 13 – En oksygentank eksploderer på vei til månen. Ferden blir avbrutt, og mannskapet overlever.

Lovell var reserve for Gemini 4, Gemini 9A.

## Trivia
* I filmen *[[Apollo 13 (film)|Apollo 13]]* ble Lovell spilt av skuespilleren Tom Hanks. Jim Lovell selv spiller også i filmen, og har rollen som kaptein på skipet «USS Iwo Jima» som plukker opp astronautene. Lovell har på seg sin egen uniform fra US Navy i filmen.

## Bilder

Gemini 7 Crew (Lovell und Borman).jpg|Borman og Lovell, mannskapet på Gemini 7.
Apollo_8_Crewmembers_-_GPN-2000-001125.jpg|V-H: Jim Lovell, Bill Anders og Frank Borman, mannskapet på Apollo 8.
The_Original_Apollo_13_Prime_Crew_-_GPN-2000-001166.jpg|mannskapet på Apollo 13. 


## Referanser


## Eksterne lenker
* 
* 
* 
*  NASAs biografi om Lovell
Thomas Hitzlsperger

**Thomas Hitzlsperger** (født 5. april 1982 i München) er en tidligere tysk fotballspiller. Sommeren 2005 signerte han for VfB Stuttgart, etter at han kom fra Aston Villa som bosman-spiller. Hitzlsperger som i 2008 ble engasjert som spaltist i den tyske avisen Die Zeit, kunngjorde i januar 2014 som den første tyske fotballspiller på landslagsnivå at han var homofil.

## Referanser


## Eksterne lenker
* 
* 
*
Valentina Brodsky

:**''Valentina Brodsky** kan vise til:

* Valentina Brodsky (1905–1993), kunstneren Marc Chagalls tredje ektefelle
* Valentina «Vale» Brodsky (f. 1999), en argentinsk profesjonell håndballspiller
EasyJet

**EasyJet** er et britisk lavpris flyselskap. Deres hovedbase ligger på London Luton Airport, men London Gatwick Airport er den største basen til EasyJet. EasyJet er den største operatøren av Airbus A319. I 2003 kjøpte EasyJet opp konkurrenten Go!, som var et lavprisselskap startet opp av British Airways for å møte konkurransen fra
EasyJet. Selskapets grunnlegger var Stelios Haji-Ioannou, som nå eier flyselskapet Stelios Airlines. 
I mai 2013 startet Easyjet opp med en daglig rute til Bergen Lufthavn Flesland som den første ruten til Norge.

## Flåte

De har nå (i 2019) en flåte på 325 fly. Fleste av dem er Airbus A319 og Airbus A320. Siden 2019 er nesten halvparten av flyene registrert hos det østerrikske datterselskapet EasyJet Europe, som ble startet for å kunne fortsette og fly på ruter innenfor EU/EØS etter Brexit.

### Strategi
EasyJets strategi var å betjene hovedsakelig kunder som betalte sin billett selv, og som først og fremst ønsket lavest mulig pris på de korte rutene selskapet betjente. Alle unødige kostnader som måltid ombord, Business class (ekstra benplass), reisebyråsalg og fysiske billetter ble erstattet av kostnadseffektive tilbud om billige enveis billetter uten måltid og uten fleksible billetter. easyJet var det første flyselskapet i verden som tilbød internett-salg av billetter.

Selskapet tilbød lave priser til kunder som booket tidlig, og økte prisene ettersom flyene naermet seg fullbooking. easyJet stimulerte dermed etterspørselen før avgangen var fulltegnet, og bremset etterspørselen når den enkelte avgang nesten var fulltegnet. Denne prismodellen atskilte seg diametralt fra andre selskapers modell, men ga bedre kapasitetsutnyttelse og tok på alvor det faktum at flyselskapene har faste kostnader og har alt å vinne på å utnytte hver avgang fullt ut.

Det er blitt produsert en dokumentarserie om dagliglivet i EasyJet, som tidligere har gått på TVNorge.
## Referanser


## Eksterne lenker
*
Velociraptor

***Velociraptor*** var en liten kjøtteter som levde i krittperioden i nåtidens Mongolia. Den var cirka 0,5 meter høy (ved hoften) og 1,8 meter lang med en vekt på 15–20 kg. Det er funnet opptil 6 delvise til komplette skjeletter av den. Den er i slekt med dromaeosaurier, som betyr løpende øgle. *Velociraptor* var en av de mer fugleliknende dinosaurene, og har hatt lange fjør på underarmene og trolig en raggete fjærdrakt på kroppen i tillegg til skjell.

Et av dets fremste kjennetegn er en stor klo på foten; man mener at kloen ble holdt løftet over bakken når dyret tok seg frem i terrenget. Tidligere ble det antatt at kloen ble brukt til å skjære dype flenger i byttet eller klatre opp på offerets rygg, men det har i ettertid vist seg at de brukte kloen sammen med de andre klørne på føttene på samme måte som nåtidens rovfugler når de nedla et bytte; som enten ble klemt til døde eller naglet til bakken mens det ble avlivet med kjevene. Selv om føttene var sterke og velegnet til å gripe, var de ikke særlig effektive til løping, noe som tyder på at dyrene jaktet via bakholdsangrep.

## Slektninger
Sammen med Troodontidae tilhører *Velociraptor* og dens slektninger (familien Dromaeosauridae) gruppen Deinonychosauria. Denne gruppen er søstergruppen til fuglene, hvorav begge hører hjemme i Paraves.

## Referanser


## Eksterne lenker
*
Madhya Pradesh

**Madhya Pradesh** (hindi: मध्य प्रदेश) er en delstat i det sentrale India. Bhopal er delstatens hovedstad. Frem til 1. november&nbsp;2000 var dagens delstat Chhattisgarh en del av Madhya Pradesh som da var Indias største delstat. I dag er den nest størst. Den politiske situasjonen er urolig med naxalittiske opprører i kontroll over deler av staten. På grunn av informasjonsblokkade fra de indiske myndighetene er omfanget og styrken i det naxalittiske opprøret ikke kjent

## Geografi
Madhya Pradesh grenser mot delstatene Uttar Pradesh, Chhattisgarh, Maharashtra, Gujarat og Rajasthan.

### Største byer
(Kilde: Folketellingen 2001)

## Referanser


## Eksterne lenker
*
Christian Rugstad

**Christian Rugstad** (født 1955) er en norsk oversetter som har oversatt litterære verk fra engelsk, portugisisk og spansk litteratur.  

Han har blant annet oversatt:
* *Uroens bok*, av Fernando Pessoa (1997)
* *Det året Ricardo Reis døde*, av José Saramago (1998)
* *Paradis*, av Julio Cortázar (1999)
* *[[Popol Vuh]]* (2003)
* *Usynlig mann*, av Ralph Ellison (2004)
**Tilbake til Lemberg*, av Philippe Sands (2018)

## Priser
* 1998 – Brageprisen: Åpen klasse for oversettelsen av José Saramagos *Det året Ricardo Reis døde*.
*1999 – Bastianprisen for José Saramagos *Det året Ricardo Reis døde*.
*2003 – Bokklubbenes skjønnlitterære oversetterpris

## Referanser
Philipp Lahm

**Philipp Lahm** (født 11. november 1983 i München) er en tysk tidligere fotballspiller som spilte for den tyske klubben FC Bayern München. Han var kaptein på sitt klubblag og har vært kaptein på . 

Philipp Lahm er et produkt av Bayern Münchens ungdomssatsing. Mens Bixente Lizarazu var fast venstreback for Bayern München, var Philipp Lahm på utlån til Stuttgart sesongene 2003/04 og 2004/05. Han returnerte til Bayern München i juli 2005.

7. februar 2017 ble det klart at han skulle legge opp etter sesongen 2016/17. 20. mai 2017 spilte han sin siste kamp for Bayern München mot SC Freiburg.

## Landslaget
Lahm spilte for  under EM 2004, 2008 og 2012. Han var også i troppen under VM 2006, hvor scoret det første målet i VM på hjemmebane, etter bare fem minutter i åpningskampen mot . Han var også med 2010 og 2014. Lahm fikk bruke kapteinsbindet på landslaget første gang i 22. august 2007 mot England og overtok vervet fast fra 2010. Han meddelte 18. juli 2014 at han trådte tilbake fra landslaget.

## Meritter
;Bayern München
* Bundesliga(8): 2005–06, 2007–08, 2009–10, 2012–13, 2013–14, 2014–15, 2015–16, 2016–17
* DFB-Pokal(6): 2005-06, 2007-08, 2009-10, 2012-13, 2013-14, 2015-16
* DFL-Supercup(3): 2010, 2012, 2016
* DFL-Ligapokal(1): 2007
* UEFA Champions League(1): 2012/13
* UEFA Super Cup (1): 2013
* VM i fotball for klubblag(1): 2013

;Tyskland
* VM (1): 2014
* VM-Bronse (2): 2006, 2010
* EM-Sølv(1): 2008
;Individuelt
* Årets fotballspiller i Tyskland (1): 2017

## Referanser


## Eksterne lenker
* 
* 
* 
*
Lukas Podolski

**Lukas Josef Podolski** (født *Łukasz Józef Podolski* 4. juni 1985) er en tysk fotballspiller som spiller for den polske klubben Górnik Zabrze. 

Podolski debuterte for 1. FC Köln i januar 2003. Han scoret 10 mål på sine 19 første seniorkamper, ny rekord for en 18-åring i Bundesligas historie.

Den 1. juni 2006 kunngjorde Podolski at han hadde blitt enig med Bayern München om en overgang foran sesongen 2006/2007. Den 30. april 2012 bekreftet den engelske klubben Arsenal FC at de hentet Podolski på langtidskontrakt for en ukjent sum, og at han kom til å være klar i forkant av 2012/2013-sesongen.

Den 3. januar 2015 ble Podolski lånt ut fra Arsenal til Serie A klubben Internazionale.

Den 4. juli 2015 signerte Podolski for tyrkiske klubben Galatasaray.

I mars 2017 undertegnet han en to og et halvtårskontrakt med den japanske J-League-klubben Vissel Kobe.

## Landslaget
Han debuterte på  i 2004, og var landslagstroppens yngste spiller under EM 2004. Podolski ble også tatt ut troppen til VM 2006, der han spilte sammen med Miroslav Klose i angrepet. «Prins» Podolski ble kåret til VMs beste unge spiller.

Han ble tatt ut i s EM-tropp til EM i Frankrike 2016.

Den 22. mars 2017 spilte han sin siste landskamp for  mot . Han ble også matchvinner i 1-0 serieren.

Med 130 landskamper og 49 landslagsmål er han på fjerdeplass på toppscorerlisten og på tredjeplass for antall kamper spilt for det tyske landslaget.

## Referanser


## Eksterne lenker
* 
* 
* 
* 
*
Haydée Santamaría

**Haydée Santamaría Square** (født 1922, død 1980) var en av kvinnene som deltok i Fidel Castros mislykkede angrep på militærleiren Moncada 26. juli i 1953. Sammen med Melba Hernandez deltok hun i de revolusjonæres sanitet. Broren hennes, Abel Santamaría Square (født 1927, død 1953), var en av dem som ble torturert til døde av Batistas soldater etter Monchada-fiaskoen.   

Mens Castro og andre overlevende satt fengslet fra 1953 til 1955 på *Isla de Pinos* (senere omdøpt til *Isla de la Juventud*), stod hun sentralt i smuglig av brev og beskjeder til og fra de fengslede. Det var også hun som fikk smuglet ut, skrevet ned og mangfoldiggjort Fidel Castros forsvarstale («Historien vil frikjenne meg») i rettssaken mot han og de andre fengslede. Santamaría deltok også i grunnleggelsen av 26. juli-bevegelsen og i kampene i Sierra Maestra mot Batistas tropper sammen med blant annet Celia Sánchez, Melba Hernández og mange flere.  

Etter revolusjonen i 1959 grunnla hun kulturorganisasjonen *Casa de las Américas* i Havanna. Den tok sikte på å være et fellesforum for samfunnskritiske intellektuelle over hele verden. Hun var gift med Armando Hart Dávalos som var minister for Utdanning og Kultur. Sammen fikk de datteren Celia Hart Santamaria

## Referanser
Dugongfamilien

* Dugong

**Dugongfamilien** (Dugongidae) er én av to familier i ordenen sjøkyr (Sirenia). Den andre er manatfamilien (Trichechidae). Dugongfamilien består i dag av kun én nålevende art, nemlig dugong (*Dugong dugong*), som derfor også er eneste nålevende art i slekten dugonger (*Dugong*). Dugongens nærmeste utdødde slektning var stellersjøku (*Hydrodamalis gigas*), som trolig døde ut omkring år 1768. Arten en endemisk for kysten av Beringhavet, der de siste kjente eksemplarene ble observert rundt kysten av Kommandørøyene.

Dugongen har marin utbredelse i varme, grunne kyststrøk i den gamle verden. Spesielt i tropiske bukter og elvemunninger i det vestlige Stillehavet og Indiahavet. Arten lever av å beite på sjøgressenger. NRK Urix melde at det ikke har blitt gjort vitenskapelige feltobservasjoner av dugonger i Kina på 23 år. Basert på funnene konkluderer kinesiske forskere med at dugongen har gjennomgått bestandskollaps de siste tiårene, og at den nå er utryddet i Kina.

## Inndeling

* Afrotheria, afrodyr
** Paenungulata
*** Tethytheria
**** Sirenia, sjøkyr 
***** Dugongidae, dugongfamilien
****** †Halitheriinae
****** Dugonginae
******* *[[dugong|Dugong]]*, dugonger
******** *[[dugong|D. dugon]]*, dugong
****** †Metaxytheriinae
****** †Hydrodamalinae
******* †*[[stellersjøku|Hydrodamalis]]*
******** †*[[stellersjøku|Hydrodamalis gigas]]*, stellersjøku
***** Trichechidae, manatfamilien
****** †Miosireninae
****** Trichechinae
******* *[[Trichechus]]*, manater
******** *[[amazonasmanat|T. inunguis]]*, amazonasmanat
******** *[[amerikamanat|T. manatus]]*, amerikamanat
******** *[[senegalmanat|T. senegalensis]]*, senegalmanat

## Referanser




## Eksterne lenker
*
Arthur Fairclough

**Arthur Fairclough** var manager for den engelske fotballklubben Barnsley F.C. i tre perioder. Første gang fra  1898 til 1901
Så fra 1904 til 1912. Og 1928 til 1930.

## Kilder
* Brian Dennis (1996) *The Definitive Barnsley F.C.* The Association of Football Statisticians, Essex. ISBN 1-899468-05-6
Aivars Aksenoks

**Aivars Aksenoks** (født mai 1961) er en latvisk politiker. 2005–2007 – borgermester i hovedstaden Riga.  Han er en av grunnleggerne av det høyreorienterte partiet Ny Tid (latvisk: *Jaunais Laiks*).

Aksenoks har ingeniørutdannelse, og har jobbet på byggeprosjekter blant annet i Vietnam.  Han har tidligere vært direktør for den statlige trafikksikkerhetsetaten (1992&ndash;2002) og justisminister (2003&ndash;2004).  I sine yngre år var han profesjonell danser.

## Referanser
Owen Hargreaves

**Owen Lee Hargreaves** (født 20. januar 1981 i Calgary i Alberta i Canada) er en tidligere fotballspiller som spilte på FC Bayern München, Manchester United, Manchester City og .

Hargreaves' foreldre emigrerte fra Storbritannia til Canada på begynnelsen av 1980-årene. Moren hans Margaret er fra Rhyl i Wales. Faren hans Colin er fra Farnworth i Lancashire, og spilte fotball på juniornivå for  før han som attenåring emigrerte til Canada hvor han spilte fotball for Calgary Kickers. Owen Hargreaves er den eneste av sin søskenflokk på tre som er født i Canada.

Owen Hargreaves ble vurdert for Canadas tropp til U17-VM i 1995, men ble ikke inkludert fordi treneren Tony Taylor mente da 14 år gamle Hargreaves var for fysisk umoden enda. Gjennom sin tyske klubbtrener Thomas Niendorf fikk Hargreaves prøvespille for  i oktober 1996. Bayerns president Franz Beckenbauer lot seg imponere av ham. Fra 1. juli 1997 begynte Hargreaves å spille for Bayern München. 12. august 2000 debuterte han for Bayern München i Bundesliga. 

Han debuterte på det engelske landslaget 15. august 2001, da England tapte 0–2 for  på White Hart Lane. Denne kampen gjorde Hargreaves historisk da han ble den første til å representere "Three Lions" uten noensinne å ha bodd eller spilt klubbfotball i England. 

Bayern München gikk med på å selge Hargreaves til Manchester United for om lag 200 millioner kroner med virkning fra 1. juli 2007.
Hargreaves har spilt 249 kamper i sin klubbkarriere og scoret 12 mål (2 for Manchester United og 10 for Bayern München).

Karrieren i Manchester United startet bra, før han ble skadet og var ute i nesten 2 år i strekk.

Den 22. mai 2011 ble det klart at Manchester United ikke ville forlenge hans kontrakt med klubben, og ved sesongslutt forlot han Old Trafford. Ved overgangsvinduets siste dag den 31. august 2011 ble det klart at han skrev under på en kontrakt for naboklubben Manchester City FC. Han la opp for Manchester City etter 2011/2012 sesongen.

## Karriere som spiller (alle kamper)

## Referanser


## Eksterne lenker
* 
*
Svensktoppen

***Svensktoppen*** er et svensk musikalsk radioprogram og hitliste som har gått ukentlig på Sveriges Radio siden 1962. Programmet er en presentasjon av ukens mest spilte popmusikk i Sverige. Alle artistene må være svenske. Det har igjennom årene skjedd en liberalisering av kriteriene for å kunne komme på lista: Fra 1974 trengte ikke lenger låtskriverne å være svenske og fra 2003 trengte ikke sangene å fremføres på svensk. Programmet har vært sendt av Sveriges Radio siden 1962 bortsett fra åra 1982 til 1985. 

Melodiene ble opprinnelig bedømt av en egen jury. Lytteravstemning ble innført i 1985, først via postkort, siden via telefon. Fra da av ble lista mer statisk, og dansebandene dominerte nesten fullstendig. Fra 2003 ble nye regler for språk innført og ordninga med en statistisk utvalgt jury ble gjeninnført. Musikken ble dermed igjen mer variert.

Svensktoppen har tidvis vært et svært populært radioprogram med stor betydning for salget og spredninga av svensk populærmusikk, særlig av og med nye artister fra de store plateselskapene. Også norsk musikk- og kulturliv har vært påvirket av de musikalske strømningene formidlet gjennom Svensktoppen, spesielt på 1960- og 1970-tallet i områder på Østlandet der en kunne motta de svenske radiosendingene.

Programmet hadde ca 2,8 millioner lyttere ukentlig i 1968.

## Referanser
 

## Eksterne lenker
* Sveriges Radios presentasjon av Svensktoppen
Lifjorden (Vesterålen)

**Lifjorden** er en fjord i Øksnes og Sortland kommune i Nordland. Den ligger på østsiden av Langøya i Vesterålen, med Gavlfjorden og Andøya rett utenfor. Fjorden har innløp vest for Halmøya og strekker seg 6,5 kilometer sørover til fjordbotnen.

## Geografi
Midt i fjorden ligger de to halvøyene Sørøya og Nordøya. Sørøya ligger på tvers av fjorden og danner Måsingsundet som er en tidevannstrøm og som på det grunneste er bare 5 meter dyp. Like innenfor Måsingsundet er fjorden på sitt dypeste med 77 meter.

Østsiden av fjorden er brattlendt og enkelte steder går det snøras helt ned i sjøen. Det høyeste fjellet på denne siden av fjorden er Kvålkvanntotinden med 654 meter over havet. På vestsiden ligger Stortinden (730 moh.), som er en av de høyeste fjelltoppene på Langøya, og Brannåstinden (560 moh.).

## Bosetning
Det meste av bebyggelsen i fjorden ligger på fjordens vestside, med gården Lia, som fjorden har navn etter, samt Steinsvika og Toften. På Toftenes er det campingplass på det gamle handelsstedet fra 1909. For øvrig er det kun hyttebebyggelse innover i fjorden. Inne i fjordbotnen er det også noe bebyggelse på gården Holmbakken. På gården Holm ytterst på fjordens østside er det en del bebyggelse. Her er det ennå rester etter Holm Slip & Mek Verksted. 

Fylkesvei 939 går også langs vestsida av fjorden. 

Frem til 1964 lå fjorden i sin helhet i Langenes kommune. I 1964 ble Langenes kommune slått sammen med Øksnes kommune.

I gammel tid bodde det folk under hellere i langs fjorden. De mest kjente er Finnkjerka utenfor Finnhellerdalen som er godt synlig fra fylkesveien. På motsatt side av fjorden hadde man Mortenhelleren, men den er ødelagt av ras. 

I 1979 dør fire mennesker «da sjarken de er ombord i blir brutt ned under uvær på Lifjorden».

## Fiske
Ytterst i fjorden er det etablert et større oppdrettsanlegg for laks. Ved Oterbukta utenfor Andholmene finnes kamskjell. Det var Harstad dykkerklubb som fant denne forekomsten.

Innerst i fjorden ligger Lifjordvatnet, et lite vatn som ligger bare 2 meter over flomålet og er et godt sjøørretvatn. Ved mye nedbør og stor vannføring i bekkene kan sjøørret gå videre opp bekken fra Lifjordvatnet til Haugvatnet. Andre fiskevatn med bekker som renner ut i fjorden er Brannåsvatnene, Middagsdalsvatnet, Finnhellerdalsvatnet, Lidalsvatnet og Elvedalsvatnet (fisketomt).

## Referanser
Armando Hart Dávalos

**Armando Hart Dávalos** (født 13. juni 1930 i Havanna på Cuba, død 26. november 2017 samme sted) var en cubansk politiker og en av lederne i det cubanske kommunistpartiet, Partido Comunista de Cuba.

## Liv og virke
### Bakgrunn
Bestefaren var født i Kentucky i USA og emigrerte senere til Cuba.

Under Fulgencio Batistas diktatur før revolusjonen studerte Hart jus ved Universitetet i Havanna. I 1947 ble han med i *[[Cubas ortodokse parti|Juventud Ortodoxa]]* (Ortodoks ungdom) og ble i 1952, kort før Batistas militærkupp, med i *[[Movimiento Nacional Revolucionario]]*, som ble ledet av Rafael García Bárcena. Da denne i 1953 ble arrestert og stilt for retten for å ha planlagt en protestmarsj mot militærhovekvarteret *Campamento Militar de Columbia*, ble Hart hans forsvarer under rettssaken.

### Alliert med Fidel Castro
I juni 1955 var Hart et grunnleggende medlem av den bevegelse Fidel Castro ville starte, 26. juli-bevegelsen.

Mens Fidel Castro, Camilo Cienfuegos og Che Guevara ledet 26. juli-bevegelsens geriljakrig i Cubas fjell og provinser, var Amando Hart en av bevegelsens frontfigurer i byene, dels i Havanna og dels i Santiago de Cuba. I 1958 ble han fengslet  og torturert under forhør .

### Etter revolusjonen
Da Batista ble styrtet, ble Hart Cubas første minister for revolusjonær utdannelse. I perioden 1976–1999 tjenestegjorde han som kulturminister og medlem av politbyrået i det cubanske kommunistparti (Partido Comunista de Cuba).

Hart var gift med Haydée Santamaría som døde i 1980. Sammen fikk de datteren Celia Hart Santamaria.

I januar 2005 skrev Hart en artikkel om Josef Stalin der han forkastet stalinismens ideer og praksis. På den annen side forsvarte han ideene til Karl Marx, Vladimir Lenin, Fidel Castro og Lev Trotsky.

## Referanser


## Litteratur
* Armando Hart om Stalin på www.socialistviewpoint.org (engelsk)
* Presseoppslag på www.latinamericanstudies.org om tortur mot Armando Hart (engelsk)
Tim Borowski

**Tim Borowski** (født 2. mai 1980 i Neubrandenburg) er en tysk tidligere fotballspiller. 

Borowski var en allsidig midtbanespiller, kjent for et tungt skudd og som god pasningslegger.

## Referanser


## Eksterne lenker
* 
* 
*
Charles Mingus

**Charles Mingus** (født 22. april 1922 i Nogales i Arizona i USA, død 5. januar 1979 i Cuernavaca i Mexico) var en amerikansk jazz-bassist, komponist, pianist og bandleder 

Han er også kjent for sitt engasjement mot rasisme.

## Liv og virke
### Bakgrunn
Mingus ble født på en militærbase i Arizona, siden faren var sersjant i U.S. Army. Han vokste opp i Watts i Los Angeles. Mingus hadde foreldre av svensk/afrikansk og kinesisk/afroamerikansk opprinnelse og fikk som barn undervisning på trombone og senere cello. Han spilte bass fra han var 16 år under veiledning av Red Callender og fikk også undervisning i komposisjon. Han hadde som ung kontakt med kirke- og gospelmusikk og skrev allerede si 17- og 18-årsalderen flere større verker som, ofte ganske kaotisk, blander inspirasjon fra jazz og europeisk musikk.

### Karriere
Mingus turnerte på 1940-tallet med blant andre Louis Armstrong, før han slo seg ned i New York fra 1950-tallet og spilte med en av sine tidlige inspirasjonskilder, Duke Ellington. Utover dette samarbeidet Mingus med Charlie Parker, Miles Davis, Bud Powell og Art Tatum. Som bandleder var Mingus en pådriver for kollektiv improvisasjon fremfor individuelle soloer i sine band utover 1950-tallet og videre.

Mingus led i periodar av depresjon. Han kunne til tider arbeide frenetisk og skape mye musikk, men disse periodene ble ofte fulgt av ganske lange perioder med minimal produksjon. Han var kjent for å ha et notorisk dårlig temperament på scenen og det kunne gå ut over både orkestermedlemmene og publikum.

I 1977 fikk Mingus diagnosen ALS – amyotrofisk lateralsklerose. Sykdommen innebar at hans fabelaktige spilleteknikk fallerte raskt. På tross av at sykdommen bandt ham til rullestolen, fortsatte han med å komponere, lede studioopptak og konserter. I 1979 gav han ut platen *Mingus*, sammen med Joni Mitchell. Mingus døde før platen var ferdig, og Mitchell la siste hånd på verket uten ham.

Mingus ble posthumt tildelt en «Grammy Lifetime Achievement Award» i 1997.

## Referanser


## Eksterne lenker
* 
* 
*
Rhapsody in Blue

:*For filmen fra 1945 med samme tittel, se [[Rhapsody in Blue (film)]]
***Rhapsody in Blue**'' er en komposisjon for piano og orkester som kombinerer elementer fra både klassisk musikk og jazz skrevet i 1924 av George Gershwin.

## Lytteprøve
Bernd Schneider

**Bernd Schneider** (født 17. november 1973 i Jena) er en tysk tidligere fotballspiller. Han spilte sist (2009) for Bayer Leverkusen og .

Schneider har også en fortid i hjemklubben Carl Zeiss Jena samt i Eintracht Frankfurt.

## Referanser


## Eksterne lenker
* 
* 
* Spillerprofilen til Schneider hos B. Leverkusen
Ixtlahuaca

**Ixtlahuaca** er en kommune i *sone V* av delstaten México i Mexico.

## Eksterne lenker
* Hjemmeside for Ixtlahuaca kommune. (spansk)
* Informasjon om Ixtlahuaca kommune (spansk)
Office for National Statistics

**Office for National Statistics** (**ONS**) er en britisk offentlig etat med ansvar for innsamling og publisering av statistisk materiale som berører landets økonomi, befolkning og samfunn. Den eldre etaten General Register Office har blitt innlemmet i ONS, som dermed også er ansvarlig for å registrere fødsler, dødsfall og inngåtte ekteskap i England og Wales. 

ONS ble opprettet 1. april 1996 ved at Central Statistical Office (CSO), Office of Population Censuses and Surveys (OPCS) og statistikkavdelingen i Department of Employment (som senere er avskaffet) ble slått sammen. 

Hovedkontoret ligger i Pimlico i London. Det er også kontorer i Newport, Titchfield og Southport. Eldre registre oppbevares i et arkiv i Islington, hvor publikum kan lese og kjøpe kopier av dokumenter. 
## Eksterne lenker
*
DDR (andre betydninger)

**DDR** er en forkortelse som kan vise til:
* Den tyske demokratiske republikk, eller Øst-Tyskland 
* DDR (band), et norsk humoristisk rockeband
* Dance Dance Revolution, et dansespill
* Double data rate, en digital overføringsteknikk
** DDR SDRAM, en type minnebrikke for datamaskiner
Oxford United FC

**Oxford United Football Club** er en engelsk fotballklubb. Klubben ble stiftet i 1893, ble valgt inn i The Football League i 1962 og ble degradert fra The Football League i 2006. Klubben rykket opp igjen til League Two etter playoff i 2010. «The U's», som er kallenavnet til Oxford United, spiller hjemmekampene sine på Kassam Stadium i Oxford. Byen Oxford ligger i den engelske regionen Sørøst-England.

## Historie
*Headington United* er det tidligere navnet på Oxford United, og som ble stiftet i 1893, da uten ordet «United» som ble tilføyd i 1894. Klubben hadde amatørstatus til 1949, da den ble valgt inn i Southern League. I 1960 forandret klubben navn til Oxford United for å skape en bredere publikumsappell. Bare 2 år senere vant klubben Southern League for andre året på rad, og ble valgt inn i det profesjonelle ligasystemet på bekostning av Accrington Stanley, som gikk konkurs. 

## Spillerstall
Oppdatert 23. september 2024.

### Utlånte spillere

## Meritter
* Ligacupen (1): 1986
* Beste ligaresultat: Nr. 18 i 1. divisjon i 1985/86 og 1986/87.
* Beste resultat i FA-cupen: 6. runde i 1964.

## Klubbrekorder
* Største seier: 9-1 over Dorchester Town i 1. runde av FA-cupen den 11. november 1995. 
* Største tap: 0-7 mot Sunderland i 1. divisjon den 19. september 1998. 
* Flest ligakamper: 317 kamper, Graham Smith fra 1966 til 1974.
* Flest ligamål: 77 mål, Graham Atkinson fra 1962 til 1973.
* Flest ligamål i en sesong: 30 mål, John Aldridge, 1984/85 i 2. divisjon.
* Yngste ligaspiller: 16 år og 149 dager, Jason Seacole den 7. september 1976.
* Dyreste spillersalg: Matt Elliot, £1 600 000 fra Leicester City i januar 1997.
* Dyreste spillerkjøp: Dean Windass, £475 000 til Aberdeen i august 1998.

## Kuriosa
Oxford United ble valgt inn i ligaen i 1962 fordi Accrington Stanley FC trakk seg midt i sesongen. Da de rykket ned i Conference national i 2006 var Accrington Stanley ett av lagene som rykket opp til ligaen.

## Referanser


## Litteratur
* Rollin, Glenda & Rollin, Jack (2004): *SKYSPORTS FOOTBALL YEARBOOK 2004-05*. Headline Book Publishing, London. ISBN 0-7553-1311-9

## Eksterne lenker
* 
*  Klubbside fra BBC 
*  Oversikt over klubbens resultater i liga og cup 
*  Klubbside fra Oxford Mail
Ingeborg og Per Palle Storms ærespris

**Ingeborg og Per Palle Storms ærespris** utdeles fra **Ingeborg og Per Palle Storms Legat**, som ble stiftet i 1993. Ingeborg og Per Palle Storm, som var barnløse, testamenterte det vesentlige av sin formue til et legat med det formål å tilgodese billedhuggere bosatt i Norge direkte eller indirekte.

50 % av Legatets avkastning skal deles ut hvert annet år som ærespris for å påskjønne personer eller institusjoner som har gjort en spesiell og vesentlig innsats av betydning innen eller for norsk billedhuggerkunst. I 2007 var prisbeløpet  kr til hver av de to mottagerne. I 2011 utgjorde prisen  kr.

Det er Legatets styre som avgjør hvem som skal tildeles æresprisen i samsvar med vedtekter og retningslinjer for utdeling. Det utlyses ikke konkurranse eller foretas nominering, og prisen utdeles heller ikke etter søknad. Advokatfirma Selmer er forretningsfører for Ingeborg og Per Palle Storms Legat. Legatet forvaltes av et styre på 3 medlemmer med advokat Christian Selmer som styreformann. Ved prisutdelingen i 2011 var de øvrige jurymedlemmene billedhogger Marit Lyckander – som var oppnevnt av en valgkomité, og billedhogger Ola Enstad – som var oppnevnt av Norsk Billedhoggerforening. I 2013 besto juryen av Selmer, Lyckander og Turid Angell Eng.

## Prismottakere
* 1995: Norsk Billedhoggerforening og Per Ung
* 1997: Joseph Grimeland og Kåre Orud
* 1999: Kristian Blystad og Ola Enstad
* 2001: Tone Thiis Schjetne og Nils Aas
* 2003: Annasif Døhlen og til en planlagt bokutgivelse om Per Palle Storm
* 2005: Arne Vinje Gunnerud og Kari Rolfsen
* 2007: Nina Sundbye og Gunnar Torvund
* 2009: Hugo Wathne og Bård Breivik 
* 2011: Jon Gundersen 
* 2013: Intendant Arve Bringaker i Norsk Billedhoggerforening  
* 2021: Kjersti Wexelsen Goksøyr og Mattias Härenstam  
* 2024: Kirsten Kokkin og Gunvor Nervold Antonsen

## Referanser
Über Alles

***Über alles*** fra 1998 er debutalbumet til den norske rockegruppen DDR. Albumet er i sin helhet basert på DDE-sanger oversatt til tysk, hvor navnet til bandet også er en parodi på.

## Sporliste

## Medvirkende
### DDR
* Attila - sang
* Beritz - sang
* Christian - sang
* Tomaz - keyboard, programmering, produsent 
* Tzom Rhino - gitarer
* Zigurd - bass
* Adler - trommer
### Øvrige medvirkende
* Jens-Christian Eriksson - tyske oversettelser
* Erik Walkoff - produsent
* Kjell Asperud - produsent på *Mein Arsche*
* John-Vidar Stene - programmering på *Best ohne Ball*
* Andy Bown - komponist på *Was wollen Sie nun?*
* Rick Parfitt - komponist på *Was wollen Sie nun?*
* Bjarne Brøndbo - låtskriver på *Was wollen Sie nun?*
* Frode Viken - låtskriver på *Was wollen Sie nun?*
* Idar Lind - låtskriver på *Was wollen Sie nun?*
* Ingar Helgesen - tekniker
* Jan-Erik Tørmoen - tekniker
* Jan Roberg - tekniker
* Terje Hellem - tekniker
* Øystein Halvorsen - tekniker

## Eksterne lenker
* 
* Über Alles
Norwegische Superknüller

***Norwegische Superknüller*** er det andre og siste studioalbumet til den norske rockegruppen DDR, og ble utgitt 12. mars 2001. Albumet er basert på ulike kjente, norske sanger. Alle sangene er oversatt til tysk.

CD-en ble trukket fra markedet 21. januar 2002, etter at Gry Jannicke Jarlum lenge hadde forsøkt å få CD-en stoppet grunnet deres bruk av hennes sang «Svake mennesker». 

## Sporliste

## Medvirkende
### DDR
* Attila - sang
* Beritz - sang
* Junghanz - sang
* Tomaz - keyboard, programmering, produsent 
* Tzom Rhino - gitarer
* Zigurd - bass
* Adler - trommer
### Øvrige medvirkende
* Alice Sommer - tyske oversettelser
* Helmut Sommer - tyske oversettelser
* Rune Minde - produsent, tekniker, miksing 
* Jan Roberg - tekniker
* Mehmet Maier - ?
* Søren Nystrøm Rasted - original låtskriver på *Zeichentrick Helden*
* Claus Noreen - original låtskriver på *Zeichentrick Helden*
* Michael Krohn original låtskriver på *Jemanden zu hassen*
* Prepple Houmb - original låtskriver på *Sklave*
* Kjartan Kristiansen - original låtskriver på *Sklave*
* Gry Jannicke Jarlum - original låtskriver på *Schwache Menschen*
* Anita Skorgan - original låtskriver på *Oliver*
* Philip Kruse - original låtskriver på *Oliver*
* Joachim Nielsen - original låtskriver på *Man kann alles reparieren*
* May-Irene Aasen - original låtskriver på *Man kann alles reparieren*
* Håkon Torgersen - original låtskriver på *Man kann alles reparieren*
* Øystein Dolmen - original låtskriver på *Hallo! Hallo!*
* Gustav Lorentzen - original låtskriver på *Hallo! Hallo!*
* Pjotr Tsjajkovskij - komponist på *Regeln für verantwortliches Verhalten im Gebirge*
* Lars Lillo-Stenberg - original låtskriver på *Scharf im Schlafanzug*
* Patrick Hauge - original låtskriver på *Nicht für das Geld*
* Lars Larssen Naumann - original låtskriver på *Nicht für das Geld*

## Eksterne lenker
* 
* Norwegische Superknüller
Tori Spelling

**Victoria Davey «Tori» Spelling** (født 16. mai 1973 i Los Angeles) er en amerikansk skuespiller. Hun er datteren til Aaron Spelling og kjent fra serien *[[Beverly Hills 90210]]*. I serien *[[Tori and Dean]]* følger TV-kameraene livet til Tori og hennes familie. Selvbiografien hennes *sTORI telling* kom ut i 2009 og skildrer blant annet et anstrengt forhold til moren, Candy Spelling.

## Eksterne lenker
* 
*
Verve Records

**Verve Records** er et amerikansk jazz-plateselskap, grunnlagt av Norman Granz i 1956.

## Liste over tidlige Verve-artister
### Musikere
* Coleman Hawkins
* Charlie Parker
* Count Basie
* Duke Ellington
* Oscar Peterson
* Dizzy Gillespie
* Bud Powell
* Lester Young
* Kid Ory
* Stan Getz
* Ben Webster
* Bill Evans
* Roy Eldridge
* Gerry Mulligan
* Buddy Rich
* Gene Krupa
* Illinois Jacquet
* Art Tatum
* Teddy Wilson

### Vokalister
* Bing Crosby 
* Ella Fitzgerald
* Betty Carter
* Natalie Cole
* Blossom Dearie
* Anita O'Day
* Carmen McRae
* Nina Simone
* Mel Torme
* Sally Kellerman
* Diana Krall
* Sarah Vaughn
* Joe Williams

### Andre
* Talk Talk
* The Mothers of Invention
* The Righteous Brothers
* The Velvet Underground

## Eksterne lenker
*
Christoph Metzelder

**Christoph Tobias Metzelder** (født 5. november 1980 i Haltern) er en tidligere tysk fotballspiller. 

Metzelder kom til Real Madrid fra Borussia Dortmund våren 2007. Han har totalt spilt 47 landskamper for . Han ble tatt ut i troppen til VM 2006.

## Referanser


## Eksterne lenker
* 
* 
*
David Odonkor

**David Odonkor** (født 21. februar 1984 i Bünde) er en tysk fotballspiller. Han er angrepsspiller for den tyske fotballklubben Alemannia Aachen.

Han debuterte i Bundesliga tidlig i 2002. Odonkor er en meget hurtig spiller, enkelte hevdet at han var den raskeste av samtlige spillere i Bundesliga. 

I 2006 var han en av overraskelsene i Jürgen Klinsmanns tropp til verdensmesterskapet. Like før, 30. mai 2006, fikk han sin landslagsdebut i en vennskapskamp mot  (2-2). Selv om moren er fra Ghana, spiller han landslagsfotball sammen med Tyskland. I 2008-09 sesongen tok han sin tredje kneoperasjon i Real Betis.

## Referanser


## Eksterne lenker
* 
* David Odonkors offisielle hjemmeside
Sjona Rockefestival

**Sjona Rockefestival** er en utendørsfestival i Sør-Sjona i Rana kommune. Festivalen ble stiftet i 2006, men er samtidig en festival med tradisjoner siden det har vært arrangert rockefestival på samme område siden 1996. Festivalen er eid av Ytre Rana Festivalstiftelse som har en ideell målsetting med sitt virke. Rockefestivalen skal være intim og festivalcampen er derfor etablert ved siden av konsertområdet. Festivalområdet ligger i et naturskjønt område med utsikt over Sjonafjorden.

----

## Bandliste 2006
Hurra Torpedo
Doug Detroit
Stoneflower
Audrey Horne

## 2007
**Sjona Rockefestival 2007** ble avholdt 4.-5. august med omkring 1200 tilhørere. Følgende band spilte:

* Stoneflower (Mo i Rana)
* Doug Detroit
* Hurra Torpedo
* Audrey Horne
* The Cumshots
* Tungtvann
* El Caco
* Misvær Skaforening (Misvær)
* Soul Jam
* Fumar Mata (Trondheim)
* Cosmic Twang (Oslo)
* Delusions of Grandeur (Stjørdal)
* Ida Maria (Bergen) – Kirkekonsert i Sjona kirke
* Mayor Gordon
* Major Parkinson (Bergen)
* Supervixen (Trondheim)
* Heroes & Zeros (Oslo)
* Chris Thompson med Mads Eriksen Band
* Raga Rockers
* Desperado
* Que Duh Ska (Nesna)

## Eksterne lenker
* Sjona.no
Ytre Rana Festivalstiftelse

**Ytre Rana Festivalstiftelse** er en organisasjon som har som formål å forene frivillige lag og foreninger i Utskarpen skolekrets. 

Hovedmålet med et slikt samarbeid er å arrangere store kulturelle arrangement i skolekretsen. Stiftelsen skal skape samhold, bygge identitet og dermed ha som mål at ungdom får en sterk tilknytting til bygda de bor i. Dette skal skape bedre muligheter for samhold og bygdeutvikling. Stiftelsen ble etablert i 2006 og eier blant annet Sjona Rockefestival.
Kjærlighet på pinde

***Kjærlighet på pinde*** er en norsk stumfilm fra 1922. Komikeren August Schønemann spilte Alexander Snobmann i sin eneste filmrolle. Han ble spådd en lysende fremtid i stumfilmen, men døde i 1925.

Ellers medvirket blant annet Ellen Sinding og Conrad Arnesen. Erling Eriksen hadde regien. Leif Sinding hadde sin første jobb i norsk film som produksjonskoordinator. Filmen kan sees gratis på nasjonalbibliotekets nettside.

## Handling
Alexander Snobman og Philip Helt konkurrerer om danserinnen Eva Sommers gunst. En dag møter Snobman henne i skogen, og prøver seg på henne, men må ty til kraftige midler for å få henne. Eva roper på hjelp, og ingeniør Helt kommer til og redder henne. Snobman prøver flere ganger å vinne Eva til seg, men blir stanset av henholdsvis en okse, Evas bestemor, vakthunden Nestor og en sint geit.

## Sensur
I 4. akt av filmen ble en avkledningsscene klipt vekk fra filmen.

## Rolleliste
* Ellen Sinding ...  Eva Sommer 
* August Schønemann ...  Alexander Snobmann 
* Conrad Arnesen ...  Philip Helt

## Referanser


## Eksterne lenker
*
George Burns

**George Burns** (født som Nathan Birnbaum, 20. januar 1896 i New York City i New York, død 9. mars 1996 i Beverly Hills i California) var en amerikansk komiker og skuespiller.

## Karriere
George Burns hadde sin bakgrunn i vaudeville, hvor han spilte sammen med sin kone Gracie Allen fra 1920-årene. Burns og Allen inngikk ekteskap i januar 1926.

Ekteparet Burns og Allen opplevde imidlertid sin første store suksess på radio. De ble fast innslag i radioprogrammet *The Guy Lombardo Show* på CBS fra og med februar 1932; høsten 1934 fikk paret sitt eget program på samme kanal, som gikk ukentlig til og med mai 1950, vekselvis på CBS og NBC. 1950-1958 var Burns og Allen stjerner i en tilsvarende TV-serie.

Burns og Allen ble uhyre populære som komikerpar, og kunne på 1930- og 40-tallet måle seg med andre store radiokomikere som Jack Benny i popularitet.

Etter Gracie Allens død oppnådde George Burns viss suksess som komiker på egen hånd, blant annet i filmen *[[Oh, God!]]* (1977).

George Burns vant en Oscar, i klassen beste mannlige birolle, for sin rolle som «Al Lewis» i filmen *[[The Sunshine Boys]]*. Han har fått tre stjerner på Hollywood Walk of Fame for sin innsats innen teater, film og TV.

## Privatliv
George Burns var kortvarig gift med skuespillerinnen Hannah Siegel i 1917; de var sammen i kun noen måneder. Ekteskapet med Gracie Allen varte derimot i 38 år, fram til Allens død i 1964. Paret fikk to barn.

## Referanser


## Eksterne lenker

* 
* 
* 
*
Timo Hildebrand

**Timo Hildebrand** (født 5. april 1979 i Worms) er en tysk fotballspiller. Han er målvakt for den tyske klubben FC Schalke 04 og tidligere for . Hildebrand innehar en Bundesligarekord for å ha holdt buret rent i 884 minutter fra sesongen 2003/2004.

Siden 2000 har Hildebrand vært fast keeper for Stuttgart. Med Hildebrand som trygg sisteskanse fikk klubben andreplass i Bundesliga i 2003, og avanserte fra gruppespillet i Mesterligaen den påfølgende sesongen.
 
Han debuterte på Tysklands landslag i april 2004, og står nå (1. juni 2006) med 3 A-landslamper.

Han er tatt ut som tredjekeeper til VM 2006 på hjemebane.

## Referanser


## Eksterne lenker
* 
*
John Houseman

**John Houseman** (født **Jacques Haussmann** 22. september 1902 i București i Romania, død 31. oktober 1988 i Malibu i California) var en rumensk-amerikansk skuespiller, manusforfatter og filmprodusent.

John Houseman vant en Oscar, i klassen beste mannlige birolle, for sin rolle som «Charles W. Kingsfield Jr.» i filmen *[[The Paper Chase]]*.

## Referanser


## Eksterne lenker
*
Joel Grey

**Joel Grey** (født som **Joel Katz** 11. april 1932 i Cleveland i Ohio) er en amerikansk scene- og filmskuespiller. 

Grey vant en Oscar for beste mannlige birolle for rollen som seremonimester i filmmusikalen *[[Cabaret]]* og har fått en stjerne på Hollywood Walk of Fame. Han er faren til skuespilleren Jennifer Grey, kjent fra filmen *[[Dirty Dancing]]*.

## Referanser


## Eksterne lenker
* 
* 
* 
*
Ben Johnson (skuespiller)

**Ben Johnson** (1918–1996) var en amerikansk skuespiller.

Ben Johnson mottok en Oscar i klassen for beste mannlige birolle for sin rolle som «Sam the Lion» i filmen *[[Siste forestilling]], (The Last Picture Show)*. For sin innsats innen filmindustrien har han blitt beæret med en stjerne på Hollywood Walk of Fame.

## Filmografi (utvalg)
* 1953 – *[[Shane]]*
* 1969 – *[[Den ville gjengen]]*
* 1971 – *[[Siste forestilling]]*
* 1974 – *[[The Sugarland Express]]*
* 1975 – *[[For enhver pris]]*
* 1978 – *[[Svermen]]*
* 1980 – *[[Terror-toget]]*
* 1980 – *[[Menneskejakt]]*

## Referanser


## Eksterne lenker
*
Foca-overgrepene

**Foca-overgrepene** er hendelsene og overgrepene mot den muslimske sivilbefolkningen i den bosniske byen Foca i 1992. Foca ligger sørøst for Sarajevo. Da serberne inntok byen var ca. 50% av de vel 40&nbsp;000 innbyggerne muslimer. Etter krigen var det svært få igjen, og byen hadde fått navnet Srbnje.

## Overgrepene (april 1992)
Foca ble erobret av bosnisk-serbiske styrker i april 1992. Lokale muslimske menn og kvinner ble samlet opp og delt i forskjellige leire, med mange av kvinnene plassert i idrettshaller, klasserom på skoler eller tatt til soldaters leiligheter. Disse stedene ble rene voldtektsleirer der kvinnene ble utsatt for systematisk voldelige og seksuelle overgrep.

En massegrav med omtrent 350 lik, alle trolig muslimske fanger drept under krigen, ble funnet nær Foca i august 2004.

## Straffeforfølging
I 2001 ble tre bosnisk-serbiske menn dømt for voldtekt og krigsforbrytelser i Det internasjonale krigsforbrytertribunalet for det tidligere Jugoslavia i Haag:
*Dragoljub Kunarac, dømt til 28 års fengsel for flere voldtekter og tortur.
*Radomir Kovac, dømt til 20 års fengsel for voldtekt og slaveri.
*Zoran Vukovic, dømt til 12 års fengsel for voldtekt og tortur.

En bosnisk-serber, Dragan Zelenovic, ble 9. juni 2006 overlevert til bosniske myndigheter fra Russland. Han vil også stilles for retten i Haag, tiltalt for voldtekter i Foca.

## Eksterne lenker
* BBC: «The nightmare of Foca»
* BBC: «Bosnian Serbs convicted of rape»
* BBC: «Russia extradites Bosnian suspect»
* BBC: «Mass grave found in Bosnia mine»
Amon Amarth

**Amon Amarth** er et svensk death metal-band. Bandet ble etablert i 1992, og deres første demo, «Thor Arise», ble spilt inn samme år.

## Medlemmer
* Fredrik Andersson – trommeslager
* Johan Hegg – vokalist
* Johan Söderberg – gitarist
* Olavi Mikkonen – gitarist
* Ted Lundström – bassgitarist

### Tidligere medlemmer
* Anders Hansson – gitarist
* Nico Mehra – trommeslager
* Martin Lopez – trommeslager

## Diskografi
* 1993 – *Thor Arise*
* 1994 – *The Arrival of the Fimbul Winter*
* 1995 – *[[Sorrow Throughout the Nine Worlds]]*
* 1998 – *[[Once Sent from the Golden Hall ]]*
* 1999 – *[[The Avenger]]*
* 2001 – *[[The Crusher]]*
* 2003 – *[[Versus the World]]*
* 2004 – *[[Fate of Norns]]*
* 2006 – *[[With Oden on Our Side]]*
* 2008 – *[[Twilight of the Thunder God]]*
* 2011 – *[[Surtur Rising]]*
* 2013 – *[[Deceiver of the Gods]]* (#37 NOR)
* 2016 – *[[Jomsviking (album)|Jomsviking]]* (#22 NOR)
* 2019 – *[[Berserker (album)|Berserker]]* (#33 NOR)
* 2022 – *[[The Great Heathen Army]]*

## Eksterne lenker
* 
* 
*
Ahmici-massakren

**Ahmici-massakren** er betegnelsen på en massakre som fant sted i den bosniske landsbyen Ahmici 16. april 1993.

Mer enn 100 sivile bosniske muslimer ble massakrert på denne dagen. Flesteparten av de drepte var kvinner, barn og gamle menn. Samtlige var muslimer. 180 muslimske hjem ble også ødelagte eller skadet under hendelsen. Minareten på Ahmici ble revet ned.

Ikke et eneste hus i de kroatiske delene av byen var berørt. Noen overlevende muslimer hevdet at sine kroatiske naboer deltok i myrderiet.

Vitneberettelser sier at angrepet mot landsbyen begynte klokken 05.30 da bombekastere skjøt mot den nordlige delen av landsbyen for å hindre at muslimske innbyggere kunne rømme den veien mot den nærliggende skogen.

Like etterpå begynte menn i uniformer fra den kroatiske militsen å systematisk gå igjennom landsbyen, skyte ned sivile og helte bensin på kroppene deres, noen ganger til og med sette fyr på de, selv om de var i live.

En patrulje med britiske FN-soldater som ankom landsbyen like etterpå avdekket massakren. De fikk tips fra en gruppe med bosnisk-muslimske soldater. Senere fortalte den britiske obersten Bryan Watters til Krigsforbryterdomstolen i Haag at:

Han fortalte videre at massakren var en del av en terrorkampanje av bosniske kroater for å drive muslimene ut av den sentrale bosniske Lasvaelvdalen.

## Eksterne lenker
* BBC:"Flashback: The Ahmici massacre"
Huk

**Huk** er et parkområde og en badestrand (Hukodden) lengst syd på Bygdøyneset i Oslo. 

## Stranden og historien
Området ble kjøpt av Aker kommune i 1921. Det finnes en naturiststrand på en tange nordvest for Hukodden, som tidligere var hagen til børstefabrikant Jordan. 
 
Jens Stoltenbergs andre regjering kjøpte i 2005 en villa med strandlinje som grenset til den offentlige stranden på Huk, og i 2006 ble det åpnet en ny offentlig strand her. Villaen ble solgt videre.

Bygdøy-bussen (nr. 30) har endestasjon nesten helt ute ved stranden på Huk. Tidligere gikk det båt til Oslo sentrum i badesesongen, men båtene går nå bare til Dronningkaia og Bydgøynes, og den gamle båtbrygga brukes nå av en del yngre badende til å hoppe fra.

Like ved strandområdet finnes skulpturen *Large Arch* (1963–69) av Henry Moore og *Ikaros* av Anne Sofie Døhlen (1965) (Anna Sofie Døhlen 1967).

## Huk naturminne
**Huk naturminne** (VV00000766) ble fredet 15. januar 1988 og omfatter et 42&nbsp;dekar stort område på Hukodden med fossile bergarter.

## Bebyggelse
* Villaen som lå i tilknytning til Jordans hage ble revet, men garasjen er fremdeles bevart. 
* Strandrestaurant som ble bygget som badehus for Quisling under krigen. Området var avstengt og det var plassert en stor kanon her.

## Referanser


## Kilder
* 

## Se også
* Verneområder i Oslo
* Naturisme
* Nakenhet

## Eksterne lenker
* 
* Norsk naturistforbund
* Bymiljøetatens badeinfo